**20. BuSho Nemzetközi Rövidfilm Fesztivál**

**2024. szeptember 3-8. Puskin mozi / Olasz Kultúrintézet / P’art mozi Szentendre**

**Fikciós, animációs és kísérleti rövidfilmek a nagyvilágból / Partnerfesztiválok / Workshopok / Koncertek**

**Diákzsűri, Nemzetközi zsűri: 3 fődíj / 6 kategóriadíj / 2 különdíj a legjobb alkotásoknak!**

**Részletek a weboldalon:** [**bushofest.hu**](http://www.busho.hu)

A jubileumi 20. BuSho fesztiválra a hosszú évek alatt jól megszokott ezer rövidfilm nevezés érkezett 64 országból. A Filmfreeway felülete mellett idén tettünk egy próbát keleten és egy kínai platformon keresztül is fogadtunk nevezéseket. A legtöbb alkotást, szám szerint 97 darabot, nem meglepő módon ezúttal is a spanyolok küldték, hiszen továbbra is jól szervezett egységekben koordinálják a rövidfilm terjesztéseket. Nagy örömmel számoltuk meg a 84 hazai nevezést és a dobogóra szokásos módon fellépő 71 német rövidet.

A kissé felfrissített előzsűri az ezer nevezésből végül 19 országból 48 rövidet választott a 20. BuSho versenyprogramjába, kategóriánkénti bontásban 31 fikciós, 10 animációs és 7 kísérleti filmet. A legtöbb alkotással a hazai pályán versenybe szálló magyarok képviselik magukat, minden blokkban egy, tehát 9 alkotással. A korábbi 12 blokk helyett idén 9 blokkban vetítik majd a filmeket nagyjából egységesen 80 perces futamidővel a vetítések között kicsit hosszabb szünetekkel. A blokkok egyaránt 5-6 filmet tartalmaznak különböző országokból, fikciós, animációs és kísérleti filmekkel. Az összes versenyfilm vetítése a Puskin moziban lesz szeptember 4. és 6. között és ezúttal az ismétlő vetítések is itt kerülnek megrendezésre.

A Puskin moziban zajló versenyprogram vetítések mellett a fesztivál kísérőprogramjai főként az Olasz Kultúrintézetben kerülnek megrendezésre, de ismét lesznek vetítések a szentendrei P’Art moziban is. A különböző nemzetközi filmes prezentációk mellett lesznek panoráma vetítések, workshop bemutatók, NMHH Médiatudatosság Konferencia, CSÜM filmes podcast közönségtalálkozó és kiváló nemzetközi koncertek is.

Részletes program, filmajánlók, a zsűrik és minden egyéb info majd augusztus végén a weboldalon és a sajtóban, de ami biztos és bevéshető a naptárban az a megnyitó ünnepség 2024. szeptember 3. kedden 19 órakor az Olasz Intézet Verdi termében majd pedig az egész héten zajló vetítéseket követően díjkiosztó ugyanitt szombat este 19 órakor.

Főtámogató a Nemzeti Film Intézet.

**Fesztivál spot:** [**https://youtu.be/7j8jf\_nsWTw?list=PLGGFehV\_cRfvqrXyak6k8h27y-2pF5uIV**](https://youtu.be/7j8jf_nsWTw?list=PLGGFehV_cRfvqrXyak6k8h27y-2pF5uIV)

**A versenyprogram filmjei:** [**https://bushofest.hu/2024-06-15-news-20th-busho-screening-program/**](https://bushofest.hu/2024-06-15-news-20th-busho-screening-program/)

**Támogatók:** [**https://bushofest.hu/supporters/**](https://bushofest.hu/supporters/)

**Logók, design, sajtó:** [**https://bushofest.hu/press/**](https://bushofest.hu/press/)